রেলমন্ত্রক
রেল স্টেশনগুলির সৌন্দর্যায়ন ও আধুনিকীকরণ
নয়াদিল্লি, ২৫ মার্চ, ২০২২
ভারতীয় রেল বিভিন্ন সময়ে রেল স্টেশনগুলির মানোন্নয়ন, সৌন্দর্যায়ন এবং আধুনিকীকরণের জন্য নানা প্রকল্প – যেমন মডেল স্টেশন, মডার্ন স্টেশন এবং আধুনিক স্টেশনের মতো প্রকল্প বাস্তবায়িত করেছে।
১৯৯৯ সাল থেকে ২০০৮ সাল পর্যন্ত মডেল স্টেশন প্রকল্প কার্যকর ছিল। প্রাথমিক পর্যায়ে ভারতীয় রেলের প্রত্যেক ডিভিশনে একটি স্টেশনকে বাছাই করে সেটিকে মডেল স্টেশন বানানো হয়েছে। ২০০৬ সালে নিয়মের কিছু পরিবর্তন ঘটিয়ে ‘এ’ ও ‘বি’ ক্যাটাগরির স্টেশনগুলিকে মডেল স্টেশন হিসেবে গড়ে তোলার পরিকল্পনা করা হয়েছে। এক্ষেত্রে যাত্রী পরিবহণের মাধ্যমে আয়ের পরিমাণ বৃদ্ধির দিকে বিশেষ নজর দেওয়া হয়েছে। প্রাথমিকভাবে ৫৯৪টি স্টেশনকে মডেল স্টেশন হিসেবে গড়ে তোলার পরিকল্পনা করা হয়। ইতিমধ্যে ৫৯০টি স্টেশন মডেল স্টেশন হিসেবে তৈরি করা হয়েছে। বাকি চারটি স্টেশনের মধ্যে সম্বলপুর রোড স্টেশন এবং আলনাভার স্টেশনকে তালিকা থেকে বাদ দেওয়া হয়েছে। এছাড়া, উল্টোডাঙ্গা ও মালবাজার স্টেশন বন্ধ করে দেওয়া হয়েছে। মডেল স্টেশন হিসেবে যে স্টেশনগুলিকে গড়ে তোলা হয়েছে তার তালিকা দেখতে হলে নিচের লিঙ্কটি ক্লিক করুন –
https://static.pib.gov.in/WriteReadData/specificdocs/documents/2022/mar/doc202232530101.pdf
২০০৬-০৭ অর্থবর্ষ ২০০৭-০৮ অর্থবর্ষে মডার্ন স্টেশন প্রকল্পের সূচনা করা হয়। এই প্রকল্পে ৬৩৭টি স্টেশনের মানোন্নয়ন ঘটানো হয়েছে। মডার্ন স্টেশনের তালিকা দেখতে চাইলে নিচের লিঙ্কে ক্লিক করুন
–
https://static.pib.gov.in/WriteReadData/specificdocs/documents/2022/mar/doc202232530201.pdf
বর্তমানে আদর্শ স্টেশন প্রকল্পের আওতায় রেলের স্টেশনগুলির মানোন্নয়ন ও আধুনিকীকরণের কাজ চলছে। এই প্রকল্পে ১,২৫৩টি স্টেশনকে চিহ্নিত করা হয়েছে। ইতিমধ্যেই ১,২১৩টি স্টেশনের মানোন্নয়নের কাজ সম্পূর্ণ হয়েছে। ২০২২-২৩ অর্থবর্ষে বাকি স্টেশনগুলির কাজ সম্পূর্ণ করার লক্ষ্যমাত্রা ধার্য করা হয়েছে। আদর্শ স্টেশনের তালিকা দেখার জন্য নিচের লিঙ্কে ক্লিক করুন –
https://static.pib.gov.in/WriteReadData/specificdocs/documents/2022/mar/doc202232530301.pdf
এই প্রকল্পগুলির মাধ্যমে রেল স্টেশনের ভবন, রিটায়ারিং রুম ও ওয়েটিং রুমের মানোন্নয়ন ঘটানো হয়েছে। মহিলাদের জন্য পৃথক ওয়েটিং রুমের ব্যবস্থা করা, স্টেশন চত্বরের সৌন্দর্যায়নের জন্য বিভিন্ন পরিকল্পনার বাস্তবায়ন, গাড়ি রাখার জায়গা, পে অ্যান্ড ইউজ টয়লেট, ফুট ওভারব্রিজ এবং স্টেশনের প্রবেশ পথে র্যাম্পের ব্যবস্থা করা হয়েছে। বিভিন্ন স্টেশনে যাত্রী সংখ্যার ওপর নির্ভর করে কোন কোন স্টেশনের মানোন্নয়ন ঘটানো হবে সেই বিষয়ে পরিকল্পনা করা হয়েছে।
সম্প্রতি ‘মেজর আপগ্রেডেশন অফ রেলওয়ে স্টেশন’ প্রকল্প শুরু করা হয়েছে। এই প্রকল্পে স্টেশনের ভবনগুলির পুনর্নির্মাণ বা মানোন্নয়নের কাজ করা হবে। স্টেশনের প্রবেশ পথে এবং বাহির পথে ভিড় এড়ানোর জন্য বিভিন্ন ব্যবস্থা নেওয়া হবে। এর মধ্যে উল্লেখযোগ্য, প্রবেশ পথ এবং বাহির পথকে সম্পূর্ণ আলাদা করে দেওয়া, শহরে প্রবেশের ক্ষেত্রে সুযোগ থাকলে পৃথক পথের ব্যবস্থা করা ইত্যাদি। স্টেশন চত্বরে প্রচুর আলোর ব্যবস্থা করা ছাড়াও যাত্রীদের সুবিধার জন্য বিভিন্ন নির্দেশাবলী সুন্দরভাবে টাঙানোর পরিকল্পনা করা হয়েছে। ভিন্নভাবে সক্ষম ব্যক্তিরা যাতে সহজে স্টেশনে ঢুকতে পারেন এবং স্টেশন থেকে বেরোতে পারেন, তার জন্য প্রয়োজনীয় ব্যবস্থা করা হবে। ইতিমধ্যে এই প্রকল্পের জন্য বীজবাসন স্টেশনকে বাছাই করা হয়েছে।
ভারতীয় রেলের বিভিন্ন স্টেশনের মানোন্নয়ন, সৌন্দর্যায়ন ও আধুনিকীকরণের কাজ একটি চলমান প্রক্রিয়া। স্টেশনের গুরুত্বের ওপর কোন কোন স্টেশনের মানোন্নয়ন ঘটানো হবে সে বিষয়ে সিদ্ধান্ত নেওয়া হয় ।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন রেল, যোগাযোগ, বৈদ্যুতিন ও তথ্যপ্রযুক্তি মন্ত্রী শ্রী অশ্বিনী বৈষ্ণব।
CG/CB/DM/
(Visitor Counter : 181